Manuel Pérez Prieto

Manuel Pérez Prieto, nado na Habana e finado en Castropol o 30 de setembro de 1982,La Nueva España, 1-10-1982, p. 32. foi un médico e político galego.

 Traxectoria 
Estudou Medicina na Universidade de Santiago de Compostela, rematando a carreira en 1932.El Compostelano, 20-5-1932, p. 2. Instalouse como médico en Ribadeo en decembro de 1933.Las Riberas del Eo, 16-12-1933, p. 6. Militante do Partido Galeguista, foi concelleiro de Ribadeo. Na campaña das eleccións de febreiro de 1936 foi un dos oradores dos mitins antifascista de Rinlo, en decembro de 1935,Las Riberas del Eo, 28-12-1935, p. 1. Vilaframil, a principios de xaneiro,Las Riberas del Eo, 4-1-1936, p. 6. e Cubelas, a finais dese mes.Las Riberas del Eo, 25-1-1936, p. 1. O 16 de marzo de 1936 foi elixido presidente do comité local de Izquierda Republicana.Las Riberas del Eo, 21-3-1936, p. 2. Participou en varios mitins da campaña pro Estatuto en xuño de 1936.El Pueblo Gallego, 18-6-1936, p. 1. 

Co golpe de Estado do 18 de xullo de 1936 fuxiu e foi declarado en rebeldía. Integrouse no exército republicano en Asturias. Cou caída de Asturias foi detido e estivo no cárcere do Coto de Xixón. Foi xulgado en consello de guerra en Oviedo en febreiro de 1939 e condenado a cadea perpetua. Estivo preso en Burgos, Palencia e finalmente na Prisión Central de Celanova, onde exerceu como médico e da que saíu en liberdade condicional en novembro de 1940.BOE, 1-12-1940, p, 8262-82623. Abríronlle expediente de responsabilidades políticas en novembro de 1940.BOE, 27-1-1941, p, 419. Cando saíu da prisión volveu exercer como médico en Ribadeo e despois en Castropol.

 Vida persoal 
Casou con Sara Díaz Vega,Las Riberas del Eo, 2-9-1950, p. 3. e foi pai de Ramona, Manuel, Claudio e Maika Pérez Díaz.

 Notas 

 Véxase tamén 
 Bibliografía 


 "Claudín de Dona Eudosia" , artigo de Xosé Ramón Ermida Meilán en Terra e Tempo, 22 de novembro de 2012.

Categoría:Alumnos da Universidade de Santiago de Compostela
Categoría:Médicos de Ribadeo
Categoría:Políticos do Partido Galeguista
Categoría:Concelleiros de Ribadeo
Categoría:Concelleiros de Galicia durante a II República
Categoría:Represaliados polo franquismo
Categoría:Nados na Habana
Categoría:Finados en 1982
Categoría:Políticos de Izquierda Republicana
Categoría:Nados en ano descoñecido
Categoría:Personalidades de Galicia sen imaxes